ming030890/wiki-yue-high-quality huggingface dataset:
香港大球場

（英文：Hong Kong Stadium），簡稱大球場，係香港現時最大嘅戶外康樂體育場地，喺掃桿埔東院道55號，1955年啟用。1994年3月重建完之後，觀眾席可容納高達40,000人。

簡介
香港大球場前身係政府大球場，喺1952年起好，之後喺1992年由香港賽馬會出錢重建，1994年重開，並由馬會聘請英國溫布萊管理公司營運。1998年，前市政局收返大球場嘅管理權，並重鋪草地。2000年，康樂及文化事務署成立，接手大球場嘅管理工作。2015年4月，為長遠改善草地質素並確保草地更為耐用，政府同馬會合作全面重鋪大球場草地。
大球場設計新穎、設施完備，係舉行各類體育、宗教同社區活動嘅理想場地，亦係香港目前最大型嘅戶外多用途康體場地，可以容納最多40,000人。鄰近嘅掃桿埔運動場喺大球場舉辦大型體育活動期間用嚟做支援場地，畀團體租用嚟做體育比賽同訓練場地。
大球場經常舉行各類盛事，例如每年一度嘅國際七人欖球賽、賀歲盃足球賽、足球表演賽、慶祝回歸活動、百萬行，同埋各種社區同宗教活動。大球場管理當局一向致力為公眾提供完善嘅場地，並且引以為傲。

歷史
香港大球場以前叫政府大球場，喺1952年起好，當時有28,000個座位。大球場一啟用，迅即成為香港主要體育場地。足球運動當時喺香港大受歡迎，經常喺大球場比賽，吸引大量觀眾入場。此外，大球場亦用來舉行重要田徑比賽，同埋校際比賽、學校運動會等活動。
﻿﻿1980年代末，由於大球場座位數量同設備都有唔足夠嘅地方，前市政局同香港賽馬會展開重建工程，將大球場提升為達到國際標準嘅場地，並可以舉辦大型文娛活動，令到大眾有機會欣賞更多香地同外國製作嘅精彩節目。重建後嘅大球場喺1994年3月啟用，雖然唔再有田徑跑道，但係增加咗大量座位同埋多咗奧運大樓。
大球場從建築同外型設計，以至場內設備，都力求表現出香港呢個國際大都會充滿活力同多姿多彩嘅一面。大球場佔地58,500平方米，最多可以容納40,000人，是香港目前最大型嘅戶外多用途康體場地。
晉峰足球會

晉峰足球會 (Resources Capital Football Club) ，係香港一支足球隊，而家踢緊香港甲組聯賽。前身為大中足球會。
2020-2021年度，晉峰足球會由港甲球隊正式升呢做港超球隊，但去到2023-2024年度港超聯之後，重返港甲聯賽。
焗飯

焗飯（英文：baked rice）係用焗方式整嘅飯，材料炒飯、肉類、蔬菜同醬汁，有時會加埋芝士。
香港U23足球隊

香港U23足球隊（英文：HK U23 Football Team）簡稱香港U23，由香港足球總會管理，安排喺香港超級聯賽參賽，以23歲以下球員為主嘅職業足球隊。

成立目的
2021–22年香港超級聯賽，因為有兩隊球隊退出，香港足球總會喺2021年8月26號宣佈，將籌組另一隊以U23球員為主嘅足球隊。2021年9月2隊，足總確認成立香港U23足球隊，作為聯賽第8隊球隊，隊伍嘅運作將維持至少三年。香港U23設定為全華班球隊，並設有「註5出3」超齡球員限制，其餘球員就符合「本地U23青年球員」嘅註冊身份。
香港U23足球隊嘅擔保有限公司「HKU23 Limited」喺2021年9月28號完成註冊，香港足球總會隨即展開球員嘅註冊同各項行政程序。球隊喺10月2號啟動社交媒體平台（包括 facebook 同 instagram），同時公佈球會會徽，迎接10月5號嘅首場賽事。10月17號，香港U23喺菁英盃賽事以 2-1 反勝港會，取得歷史首場勝仗。
2024年5月，霍啟山宣佈：香港U23足球隊嘅三年計劃已經搞掂，香港足總籌備緊香港U22聯賽，香港U23宣佈正式摺埋，各球員可以自由轉會。
國家主席

喺而家嘅第二世界成員國入便，繼續以國家主席為國家代表嘅國家只有四個，分別係：中國、越南、老撾、古巴。
呢篇國家主席係政治類嘅楔位文章，未完成；麻煩你幫手加下料，充實佢。
香港免費電視牌照爭議

香港免費電視牌照爭議源於2009年香港政府計劃增加免費電視牌照，但去到2013年10月香港政府公佈結果後觸發嘅一場爭議。
2009年年底，香港3間電訊商向廣播事務管理局申請免費電視牌照，其中一位申請者城市電訊主席王維基表現相對積極，喺2012年成立香港電視網絡，大肆招兵買馬，並拍攝咗十幾套電視劇，引起少觀眾嘅關注同期待。但去到2013年10月15號，行政會議完成審批程序，原則上同意批發免費電視牌照畀奇妙電視同香港電視娛樂，而大致完成準備嘅香港電視網絡，佢嘅申請就被拒絕。由於香港政府事前未聲明會有三揀二嘅情況，又拒絕交代唔發牌畀香港電視網絡嘅原因，喺香港嘅公眾同輿論壓力下，商務及經濟發展局局長蘇錦樑同香港行政長官梁振英先後表示，基於行政會議嘅保密原則，唔能夠公開交代原因，淨係話申請結果涉及「一籃子因素」。事件激發香港社會強烈迴響，公眾唔接納呢啲解釋，引發12萬人遊行同埋包圍香港政府總部。
最後特區政府冇改變到決定，而香港電視網絡喺2018年放棄申請免費電視牌照。
腹語

腹語（英文：Ventriloquism）係一種表演藝術，腹語師個嘴喺講嘢或發出聲音嗰陣完全唔郁，令觀眾誤以為聲音係由腹語師嘅腹部或其他地方發出，而唔係從佢嘅口中發出嘅。

簡介
腹語師經常特殊發聲訓練之後，令到個嘴睇落好似完全冇郁噉發出聲音，令觀眾覺得聲音係嚟自其他地方。腹語術嘅表演方式係用口技發出聲音，實際上腹語依然係用聲帶發聲，只不過腹語師經過訓練運用丹田發聲令到個嘴可以唔郁，而產生令人覺得把聲唔係由腹語師發出嘅錯覺。常見嘅腹語表演係腹語師配搭個公仔，進行一段結合魔術嘅有趣對話。

關鍵要素
腹語術嘅原理係通過結合嘴巴技巧、腹部控制、聲音模仿、分心技巧，令到觀眾產生錯覺，誤以為聲音係從表演者嘅腹部或其他地方發出嘅。表演者需要進行長時間嘅訓練同實踐，以達到高水平嘅表演技巧。
嘴巴技巧
腹語術嘅表演者需要掌握特殊嘅嘴巴技巧，可以喺口中發出聲音嘅同時，令聲音聽起嚟好似喺其他地方發出噉。可能涉及到微妙嘅嘴部運動同條脷位置嘅控制，以達到所需要嘅聲音效果。
腹部控制
腹語術呢個名嚟自觀眾通常會以為聲音係從表演者嘅腹部發出。係通過表演者學識控制佢哋嘅腹部肌肉嚟實現嘅。可以透過控制腹部肌肉嘅收縮同放鬆，嚟模擬聲音嘅共振效果，令聲音聽起嚟好似喺腹部發出噉。
聲音模仿
腹語術表演者通常需要具備良好嘅聲音模仿能力。可以模仿唔同嘅聲音，包括人聲、動物聲同其他各種聲音效果。通過掌握唔同嘅音調、節奏、聲音特點，可以製造出逼真嘅聲音效果。
分心技巧
腹語術表演者通常會利用分心技巧嚟轉移觀眾嘅注意力。可以透過使用道具、動作、故事情節等方式嚟實現。噉樣，觀眾嘅注意力就會集中喺腹語術表演者嘅動作同故事情節上，而唔係佢哋嘅口部動作，從而增加咗腹語術效果嘅真實感。
一男子因素

「一男子因素」係一個香港政治術語，源於香港免費電視牌照爭議期間出現。
2013年，政府宣布香港電視網絡未能獲得牌照，香港電視網絡因而被逼解僱公司與員工，而且宣布決定前公眾對佢哋嘅節目質素有一定預期，所以呢個決定引起社會嘅質疑。負責發牌事宜嘅蘇錦樑用「一籃子」因素作解釋，但並無清楚交代具體原因，並以行政會議保密制為由拒絕進一步說明。之後，網民開始用「一男子」因素嚟揶揄，指牌照事件其實係由當時嘅特首梁振英一人拍板決定，因為行政會議大部分成員對事件保持沉默或含糊回應，進一步加強咗呢個說法嘅可信度。
之後，有啲唔鍾意梁振英嘅人，例如係公民黨嘅余德寶，亦會用呢個字眼嚟揶揄梁振英。
去到2017年，蘇錦樑接受香港01訪問，就表示當時發出三個新嘅電視牌（即係包括香港電視網絡），但向行會力爭，但結果事與願違，而佢作為問責制一員，必須為政府嘅決定解畫，亦提到當時反對發三個牌嘅，就係梁振英。
蘇錦樑

蘇錦樑，GBS，JP（粵拼：sou1 gam2 loeng4，Gregory So，1958年10月12號—），係一間律師事務所高級合夥人，做過民建聯副主席、香港政府商經局局長，擁有過加拿大護照，宣佈任命做副局長後，《信報》指佢有加拿大國籍。
初期蘇錦樑接受訪問時，話國籍係私人資料，有一大堆原因唔方便回應，只係話任命冇違反香港基本法；之後，有人再發現有多幾個副局長有外國國籍或居留權，引發輿論；最後蘇錦樑喺5月29號宣佈放棄加拿大國籍。引發輿論關注嘅重有佢喺2009年4月嘅卡片風波同2011年7月嘅僭建風波。
蘇錦樑後生時喺加拿大卡爾頓大學攞到經濟學士學位，同埋渥太華大學工商管理同法律雙碩士學位；2000至2003年做黃大仙區議會議員同慈雲山分區委員會委員；而家[咩時候？]係醫院管理局成員、嶺南大學校董同策略發展委員會成員。2008年6月，蘇錦樑獲委任成為香港商務及經濟發展局副局長，2011年6月尾起升做局長。
蘇錦樑受曾鈺成喺1996年嘅一場電視辯論感動，喺1997年加入民建聯，打文書工；佢做過民建聯附屬組職青年民建聯第一屆總監。
寶華商業銀行

寶華商業銀行係臺灣一間已經結業嘅銀行，喺經歷財政困難後被新加坡星展銀行收購，成為星展銀行喺台灣嘅分公司。喺呢次收購之前，星展銀行喺台灣只有一個據點，收購後喺台灣規模大增。

歷史
寶華銀行前身係台中長億集團喺1990成立嘅泛亞銀行，喺1997年，佢收購咗高雄市第十信用合作社。去到1998年耐斯集團陳哲芳以每股八蚊嘅價格收購泛亞銀行，喺2004年又同美國通用資融集團GMAC策略結盟，引進美國通用新台幣15億元資金，並由「泛亞銀行」更名做「寶華銀行」，但之後資產品質持續下滑，2007年8月10號被金管會接管，2008年2月被星展銀行收購。
李聖基

李聖基係前港鐵車務營運總管，1989年9月加入地鐵（港鐵前身），喺職期間佢嘅樣貌被卡通化，變成「基哥提提你」嘅圖案，呢個形象仲得到一啲傳媒嘅關注，有時佢仲會就港鐵唔同業務嘅營運同票務問題接受傳媒訪問。有啲評論認為佢喺有事故嘅時候成為咗出氣袋，但佢就話有溝通好過無溝通。
佢喺2018年已經退休，但「基哥提提你」呢個圖案依然保留。
陳紫芊

陳紫芊（英文：Elsie Chan，1994年10月10號—），前名陳晨，係香港女藝人，主要做模特兒、演員同埋DJ工作，2018年開始參與電視節目演出。

簡歷
陳紫芊以前住美國西雅圖，大學讀美國明尼蘇達大學傳理系，又做過兩年學生會幹事。
陳紫芊本嚟係位兼職模特兒，2017年佢去參選香港小姐，最後退選，但係畀輝皇娛樂睇中簽佢做演員，客串過一啲電影。
2018年，佢參與無綫電視綜藝節目《美女廚房》，做其中一位美女學徒。

唔講普通話就分手短片事件
喺2020年11月，一條大陸抖音嘅影片喺香港各大社區平台流傳，當中女主角對白純粹只係因為唔鍾意男朋友唔識講普通話，提到「香港嘅全名是中国香港……連普通話說的不標準，分手啦！」嘅內容，引起網民關注，陳紫芊喺網上為條片護航，結果畀超過400名網民批評。由於外形接近，有人以為陳紫芊就係呢條片嘅女主角，但其後就有網民發現，影片入面嘅演員其實係女模特兒鍾曦南。
中國女子足球國家隊

中國國家女子足球代表隊，花名鏗鏘玫瑰，係代表中華人民共和國嘅女子足球隊，由中國體育協會打理，1984年成立，會出席國際足球賽事好似FIFA女子世界盃、亞足協女子亞洲盃、奧運會同亞運會，現任主教練係Ante Milicic。
中國女子足球國家隊從1991年開始，打過8屆世界盃決賽週，攞過一次亞軍（1999年）；亦攞過9屆亞洲盃冠軍（1986到1999年曾經七連冠）、2屆亞洲盃亞軍同3屆亞洲盃季軍。亦攞過3屆亞運會冠軍（1990到1998年三連冠）、2屆亞運會亞軍同1屆亞運會季軍；重攞過一次奧運會亞軍（1996年）。
中國嘅波衫贊助商早前係阿迪達斯，波衫顏色係「主場白，客場紅」；2004年改成「主場黃，客場紅」；從2007年開始變咗唔固定，一時黃，一時紅。2018年換NIKE。
中國國家女子足球代表隊從1984年成立到2021年底係由中國足球協會打理，從2021年底開始改成由中國體育協會打理。
梁祖維

梁祖維係台灣激進親中派人士，做過中華統一促進黨中山黨部主委，同時亦係新北市板橋區廣和福德宮主委。
佢曾經多次發起針對民進黨嘅示威抗議，目的就係希望未來中國同台灣可以和平統一。佢嘅政治活動被視為中共透過廟宇滲透台灣嘅行動之一。
丹田

丹田係一個喺東方文化中經常提及嘅概念，特別喺中醫、太極拳、氣功、瑜伽等實踐中被重視。丹田被認為係人體能量嘅重要中心，亦稱為「丹田穴位」、「丹田腔」或「丹田場所」。喺一啲實踐中，特別係太極拳同氣功，丹田被視為調節同儲存能量嘅關鍵點。通過意識同呼吸嘅控制，可以加強丹田嘅能量，進而提高身心嘅健康同靈性嘅發展。有時需要長時間或者用力發聲，例如唱歌、演講等，運用丹田發聲，可以減低對聲帶嘅傷害。

概念
丹田嘅概念源於古代中國嘅道家同佛教思想，指嘅係人體內部嘅能量中心，位於腹部嘅深處。根據唔同嘅傳統，丹田可以分為上丹田、中丹田、下丹田。
上丹田：位於頭頂上方嘅中心，被認為係身心靈嘅精神中心，與智慧、覺知、靈性連結。
中丹田：位於腹部正中嘅中心，又稱為「海底丹田」。中丹田係最常被提及嘅丹田，被認為係人體嘅能量中心，包括生理能量同情緒能量嘅聚集地。
下丹田：位於腹部下方嘅中心，又為「地丹田」。下丹田被視為身體嘅根源，與生命力、身體嘅基本能量同生殖能力相關。

丹田作用
氣沈丹田：呢個概念強調將注意力同氣息集中喺丹田，幫助增強身體嘅穩定性同力量，尤其是喺唱歌、演奏樂器同練習武術時特別重要。
促進健康：透過意守丹田，練功者可以改善呼吸，增強心臟同肝臟嘅功能，促進消化同整體身體健康。

丹田練習技巧
意守丹田：練功者將意念集中喺丹田部位，以幫助意識進入放鬆同靜止嘅狀態。
深呼吸：透過深長嘅呼吸，配合意念嘅下沉，增強丹田嘅能量感受。
伊拉克足球代表隊

伊拉克足球代表隊，花名係兩河雄獅，係代表伊拉克嘅足球隊，由伊拉克足球總會打理，會出席國際足球賽事好似世界盃咁。
2007年亞足協亞洲盃，佢哋喺決賽以一比零打贏沙地阿拉伯足球代表隊，贏得史上唯一一次亞洲盃冠軍。
費賴堡體育會

弗賴堡體育會（德文：Sport-Club Freiburg e. V）係德國費賴堡一間職業足球球會，喺1904年成立，依家踢緊德國甲組足球聯賽‎。
賓科士打

賓科士打（粵拼：ban1 fo1 si6 daa2，英文：Ben Foster，1983年4月3號—）係英倫男足球員，2001年開始打職業賽，踢緊足球守門員。

葳蕤史
呢節要加長。
佢曾經攞過或者提名過下面呢啲獎：
賓戴維斯

賓戴維斯（粵拼：ban1 daai3 wai4 si1，英文：Ben Davies，1993年4月24號—）係英國一個男足球員，司職後衛，喺2012年正式出道。

葳蕤史
呢節要加長。
佢曾經攞過或者提名過下面呢啲獎：
莫斯科火車頭

莫斯科火車頭（英文：FC Lokomotiv Moscow），係俄羅斯莫斯科嘅一間職業足球球會，依家踢緊俄羅斯超級足球聯賽。
算術平均值

算術平均值（arithmetic mean）係統計學上最常用嗰種平均值計法，指將啲數值冚唪唥加埋，再除個樣本大細。
莫斯科中央陸軍

莫斯科中央陸軍（英文：PFC CSKA Moscow），係俄羅斯莫斯科嘅一間職業足球球會，依家踢緊俄羅斯超級足球聯賽。
平均值

平均中間化（mean centering）：應付多重共線性（睇上面）嘅一種方法；指 foreach 個案，將嗰個個案喺個變數上嘅數值，減個變數嘅平均值，令到成個數據庫喺嗰個變數嘅平均值變成 0 。

計法
呢篇文 需要熟悉呢方面嘅人幫手寫。 詳情請去討論頁睇。
平均數有好多種，基本概念係多個同一數值嘅數，合計後再用某種反運算得出原本數值。比如有3個一樣嘅數，如果用加法合計，要計返原來個就要除以，呢個就係算術平均數嘅計法。
嘅算術平均數係 。
嘅幾何平均數係 。
變相怪傑

《變相怪傑》（The Mask）係1994年美國電影，改編自同名漫畫，由卓克羅素執導，占基利、金美倫戴雅絲主演。
九龍巴士P968線

過海隧道豪華巴士P968線係由九龍巴士營運嘅豪華巴士路線，2021年7月18號開辦，係兩條「星級尊線」豪華巴士線之一。來往元朗（西）同銅鑼灣（天后）。途經大欖隧道、西九龍公路、西區海底隧道、上環、中環、金鐘、灣仔北／灣仔、銅鑼灣。

收費
全程：$36.9
西區海底隧道收費廣場去銅鑼灣（天后）：$15.6
過西區海底隧道後去銅鑼灣（天后）：$9.2
西區海底隧道收費廣場去元朗（西）：$28.4
大欖隧道轉車站去元朗（西）：$16.1
過博愛交匯處後去元朗（西）：$6.9
本線設有12歲以下細路同65歲或以上老人家半價優惠。
乘客可以用現金或者八達通喺上車時畀錢，冇得找錢。

行車路線
元朗（西）開經：擊壤路、青山公路-元朗段、朗日路、青山公路—元朗段、博愛交匯處、青朗公路、大欖隧道、汀九橋、青衣西北交匯處、長青公路、長青隧道、青葵公路、西九龍公路、西區海底隧道、干諾道西、干諾道中、民吉街、干諾道中、夏愨道、告士打道、維園道、銅鑼灣行車天橋、告士打道、高士威道同興發街。
朗屏站開經：科業街、宏業西街、富業街、宏樂街、福喜街、朗屏邨巴士總站、朗屏路、鳳池路、屏會街、元朗安寧路、媽廟路，然後返回青山公路—元朗段P968常規班次原線。
銅鑼灣（天后）開經：英皇道、銀幕街、琉璃街、英皇道、高士威道、伊榮街、邊寧頓街、怡和街、軒尼詩道、金鐘道、德輔道中、摩利臣街、干諾道中、干諾道西、西區海底隧道、西九龍公路、青葵公路、長青隧道、長青公路、青衣西北交匯處、汀九橋、大欖隧道、青朗公路、博愛交匯處、青山公路—元朗段同擊壤路。

沿線車站
朗屏站開出嘅班次唔停有 * 號嘅車站，改停有 ^ 號嘅車站。
貝爾格萊德紅星

貝爾格萊德紅星足球會（塞爾維亞文：Фудбалски клуб Црвена звезда）係喺塞爾維亞首都貝爾格萊德嘅最大同最成功嘅足球會之一。
貞順皇后

貞順皇后（c. 699年—737年）即係唐玄宗嘅寵妃－武惠妃，阿爸係恆安王武攸止，阿媽係鄭國夫人楊氏。佢係武則天孫侄女，嬸娘係太平公主。
許瑋倫

許瑋倫（Beatrice Hsu；1978年11月13號—2007年1月28號）係臺灣女演員，代表作有偶像劇《十八歲的約定》、電影《向左走·向右走》等。2007年1月26號，佢喺坐車去拍華視自製嘅八點檔連續劇《太陽的女兒》途中，喺高速公路撞車重傷；兩日後，傷重死響台中澄清醫院中港院區。
許瑋倫遺作係《太陽的女兒》，佢響劇中擔正女主角；而2006年拍、2007年4月16號上畫嘅戲劇《想飛》，就係佢最後一部完整作品。
東馬

東馬來西亞（馬來話：Malaysia Timur，簡稱東馬，馬來西亞官方名叫沙巴砂拉越，簡稱沙砂），係馬來西亞婆羅洲北半部嘅領土，由沙巴、沙撈越同納閩組成，面積佔全國大約6成幾（200,657平方公里），但人口僅佔全國大約兩成。地理上，東馬同西馬之間畀南中國海隔住。
東馬普遍人口密度同發現程度都低過西馬。但係東馬亦因為咁而有好豐富嘅天然資源。

政區
納閩：原本係沙巴州一部分，1984年納閩被劃為聯邦直轄區，直接由聯邦政府管轄，納閩聯邦直轄區首府係維多利亞鎮（馬來話：Bandar Victoria）。
主要城市：
沙巴州：亞庇、山打根、斗湖等
沙撈越：古晉、美里、詩巫、民都魯等

天然資源
石油
天然氣
姆祿石洞群：喺沙撈越嘅姆祿國家公園，2001年被列入世界遺產，係世界上最大石灰岩洞穴－沙撈越洞廳。
沙巴州北面嘅京那巴魯山係馬來西亞最高嘅山，有海拔4,095.2公尺高。
峇貢水電站，馬來西亞國內最大嘅水電站。
拉讓江，馬來西亞最長嘅河，其中詩巫喺拉讓江河畔。
西馬

西馬，又叫馬來西亞半島、西馬來西亞、馬來亞，係東南亞一個區域，喺馬來半島南面，依家係馬來西亞西面嘅領土，地理上亦會包埋星加坡。
西馬總面積大約130,590平方公里（50,420平方英里）。北面同泰國接壤（其中吉蘭丹州同泰國嘅陶公府接壤，而玻璃市、吉打州同霹靂州亦同沙敦府、惹拉府同宋卡府接壤），南面同星加坡通過新柔長堤同馬新第二通道相連，西面同西南面隔住馬六甲海峽同印尼蘇門答臘島相望。其中，南中國海將西馬同東馬分隔。
馬來半島佔馬來西亞人口大約80％。同時，主要馬來西亞嘅經濟、財政、商業、金融活動都集中喺呢度。

其他宗教
  
1.6%
馬來人係西馬最大族群，佢哋接近全部人都信回教。同時，亦有好多華人同印度人住喺西馬。另外，Orang Asli 原居民亦有大約140,000人，佢哋多數住喺半島內陸地區。

分區
西馬地區地圖
馬來西亞半島地區由馬來西亞11個州同兩個聯邦直轄區組成，亦有東西之分，其中東海岸係指面向南中國海同太平洋嘅區域，而西海岸係指面向馬六甲海峽同印度洋區域。
西海岸因人口相對密集而普遍被細分為北、中、南三部。雖然柔佛州東面面向南中國海，但係西部同南部面向馬六甲海峽同柔佛海峽，佢仍然被視為西海岸州属嘅一部分。
北馬：玻璃市州、吉打州、檳城州同霹靂州北部
中馬：霹靂州南部、雪蘭莪州、吉隆坡同布城
南馬：森美蘭州、馬六甲州同柔佛州
東海岸：吉蘭丹州、登嘉樓州同彭亨州
昂熱體育會

昂熱體育會（英文：Angers SCO），係法國昂熱嘅一間職業昂熱球會，依家踢緊法國甲組足球聯賽‎。
西北

西北，或者叫西北方，係指西同北之間，接近正西北嘅方向。而正西北係正西同正北正中間嘅方位，符號NW，來自英文Northwest。用真方位角表示，係315度，符號315°，用羅經方位角，係N45°W。
西北相反方向係東南。正西北相反就係正東南。
著長靴嘅貓

《著長靴嘅貓》（英文：Puss in Boots；德文：Der gestiefelte Kater）係一個童話故事，廣泛噉喺歐洲多地流傳。呢個故仔講到主角養咗一隻異常咁聰明嘅貓，隻貓識得好似人類噉著住靴用兩隻腳行路（長靴貓），而且佢仲用佢嘅機智嚟幫身無分文、出身寒微嘅主人得到權力同財富。
早喺 16 世紀嗰時，個故仔已經有喺意大利嗰頭流傳。打後個故仔因為廣傳而出咗多個版本，當中有某啲版本就連《格林童話》都有收錄。廿世紀起最常見嗰個版本，係由法國作家沙略·佩羅寫嘅。

呔圖含意
故仔入便嗰隻著住長靴周圍行嘅貓，自稱叫 Monsieur Puss：
Monsieur—簡單講即係法文先生噉解；
Puss—英文入面對貓嘅可愛稱呼，大致即係貓貓噉嘅意思；
所以呢個名可以理解做貓貓先生噉嘅意思。
而 Puss in Boots 就可以解做著長靴嘅貓或者著長靴嘅貓貓噉解。

情節大要
以下講嘅情節，跟嘅係沙略·佩羅嗰個版本。

主角嘅背景
話說好耐好耐以前有個磨坊主人，佢有三個仔。呢位磨坊主人過咗身之後，佢座磨坊留畀佢大仔，佢隻驢就留畀佢二仔，而最細嗰個仔就得到佢阿爸嗰隻貓。細仔生得好靚仔，但身無分文又係平民出身。佢見到自己淨係得到阿爸隻貓，就唉聲嘆氣：
「唉，大哥可以靠磨麵粉嚟生活，二哥就有隻驢仔可以攞嚟做嘢。我呢？我諗我遲早都係窮到要焗住食咗隻貓。」
隻貓聽到新主人喺度自怨自艾，就噉講：
「喵。主人唔使閉翳。你畀個袋我同埋幫我準備一對靴。然後你就會知，你阿爸查實留咗樣正嘢畀你。」
阿細仔聽到，又覺得隻貓的確好聰明，諗住隻貓話唔定真係有計幫佢發達，於是佢就搵咗個袋同一對啱貓著嘅靴返嚟。隻貓得到想要嘅嘢之後，就孭起個袋同埋著起對靴，自稱係 Monsieur Puss－以下嘅篇幅，會嗌佢做貓貓先生。

貓貓有好橋
呢幅插圖描繪貓貓先生攞住自己殺死咗嘅兔仔。
貓貓先生第一時間去樹林，樹林裏面有好多兔仔。貓貓先生睏喺地上面詐死，等到有隻兔仔行埋嚟想摷佢個袋嗰陣，貓貓先生就一嘢殺咗隻兔仔。然後佢就將隻兔條屍袋入袋，仲走去見國王。國王一接見佢，貓貓先生就攞佢殺咗嗰隻兔仔出嚟，噉講：
「喵。國王陛下，我代表卡拉巴斯侯爵（英文版：Marquis of Carabas）將呢隻兔仔送畀您。」
國王好高興噉收咗份禮。貓貓先生打後又好幾次噉殺兔仔嚟送畀國王，話件禮物係嚟自「卡拉巴斯侯爵」嘅，次次都氹到國王開心。
有一次，貓貓先生收到風，知道國王將會帶住公主出巡，出巡途中會經過某條河。貓貓先生就同主人講：
「喵。主人，如果你照我講嘅說話去做，你就會行好運。你去呢條河度沖涼，淨低嘅就交畀我。」
主人唔知貓貓先生諗緊乜，但係佢決定照做，走咗去條河度沖涼。佢沖吓沖吓，貓貓先生將主人啲衫收埋咗喺嚿岩石下面。過咗一陣，國王同公主坐住馬車經過。貓貓先生就大聲噉嗌：
「救命呀！我嘅主人卡拉巴斯侯爵浸親呀！」
國王聽到，就即刻由馬車嘅窗嗰度伸咗個頭出嚟睇。佢見到係貓貓先生，就下令叫啲守衛去幫卡拉巴斯侯爵。貓貓先生行去馬車側邊同國王講，話卡拉巴斯侯爵頭先沖沖吓涼，有班土匪走嚟偷走侯爵嘅衫。國王於是就命令啲僕人去佢衣櫃嗰度搵幾件靚衫嚟送畀卡拉巴斯侯爵。貓貓先生嘅主人著起國王送嘅靚衫，加上佢本人又生得有返咁上下俊朗，公主當場就對佢產生好感，國王同公主仲肯畀「卡拉巴斯侯爵」上車跟佢哋一齊出巡。
國王架馬車繼續行。貓貓先生有咁快得咁快跑，快過馬車去到啲田地嗰度。佢同班耕緊田嘅農夫講：
「你哋要同國王講，話笪地係屬於卡拉巴斯侯爵嘅。如果唔係，你哋就會被剁到變碎肉。」
班農夫畀佢凶到，就乖乖哋照佢說話做。過咗冇耐，國王架馬車經過。國王見到笪農地好靚，就問啲農夫笪地係邊個嘅。班農夫照貓貓先生意思，話笪地係卡拉巴斯侯爵嘅。國王心諗：
「卡拉巴斯侯爵係個人才。」

貓誅食人魔
貓貓先生繼續佢嘅計劃。佢走去笪地嘅真正主人嘅城堡。座城堡又大又宏偉，而座城堡嘅主人係一隻好有錢、識魔法曉變身嘅食人魔。貓貓先生行入城堡要求同城堡主人會面，話座城堡咁靚搞到佢好想向城堡主人致返個敬。食人魔聽到，就肯接見貓貓先生。
貓貓先生開口：
「喵，我敬愛嘅城堡主人，我聽講你有神力識變身喎。係咪真㗎？」
食人魔好得戚，即刻施展變身術，變咗做隻獅子，嚇到貓貓先生彈起咗。
插圖：貓貓先生前往食人魔嘅城堡。插圖：貓貓先生前往食人魔嘅城堡。 插圖：貓貓先生同食人魔見面－坐喺櫈上面畀人服侍嗰個，就係食人魔。插圖：貓貓先生同食人魔見面－坐喺櫈上面畀人服侍嗰個，就係食人魔。
食人魔變返原形之後，貓貓先生就繼續講：
「我亦都有聽人講，話你有能力變身做好細隻嘅動物... 例如係老鼠噉呢。不過我有啲唔係好信囉。」
「你唔信！？」
食人魔想證明佢法力係幾咁勁，即場用變身術變咗做隻老鼠。下一刻，貓貓先生就撲上去，將變咗老鼠嘅食人魔食落肚。

最尾嘅結局
就喺呢個時候，國王架馬車路經食人魔嘅城堡。國王同公主見到座城堡咁宏偉，忍唔住停低咗架馬車喺度觀賞。貓貓先生見狀就跑出去，行到去馬車前面。
「喵，國王陛下！歡迎嚟到卡拉巴斯侯爵嘅城堡！」
「嘩！乜原來卡拉巴斯侯爵座城堡咁宏偉呀！」
國王同公主決定要入城堡參觀，於是「卡拉巴斯侯爵」就交佢隻手畀公主，拖住公主隻手跟隨國王行入城堡。佢哋仲享用埋食人魔本來準備嚟畀佢朋友食嘅盛宴。期間公主鍾意咗「卡拉巴斯侯爵」，國王仲即場提出想畀公主嫁畀卡拉巴斯侯爵－如是者，原本好窮嘅後生仔就做咗貴族，名成利就。
從今以後，貓貓先生亦都生活富足，捉老鼠淨係為咗過癮。

影響
2021 年影到，德國一地有座雕像描繪著長靴嘅貓。
内文：無敵貓劍俠
睇埋：史力加 2同睡公主 (芭蕾舞劇)
《著長靴嘅貓》相當出名，有多次噉畀人改編做電影等媒體嘅作品。
例如係夢工場嘅 2004 年電腦動畫奇幻片《史力加 2》噉：呢套戲同佢嘅相關作品惡搞咗大量嘅童話故事橋段，好似係灰姑娘、白雪公主同神仙教母等都係佢哋嘅惡搞對象，而《史力加 2》用咗著長靴嘅貓做佢其中一個主要角色；個角色大受歡迎，打後仲喺 2011 年嘅《無敵貓劍俠》同埋 2022 年嘅《無敵貓劍俠：8+1 條命》裏面擔正做埋主角。
好出名嘅芭蕾舞劇《睡公主》，亦都用咗著長靴嘅貓嚟做佢其中一個次要角色。
西北部

西北部（粵拼：sai1 bak1 bou6，越南文：Tây Bắc Bộ）係越南官方劃分嘅全國8大區域之一。
葵涌邨大爆疫

葵涌邨大爆疫，又叫葵涌邨疫情爆發、葵涌邨群組，係指喺武漢肺炎香港疫情入面，喺2022年1月中旬喺新界葵涌葵涌邨嘅播武漢肺炎Omicron變種病毒嘅社區爆發。源頭估計係一個女人喺海景絲麗酒店檢疫期間感染到病毒，佢返屋企後感染咗屋企人同緊密接觸者，而其中一位受感染人士去過葵涌邨逸葵樓嘅垃圾房，可能接觸過嗰度一位清潔工人，清潔工人再將病毒帶到其他樓層同埋屋邨入面其他樓宇。疫情由1月20號開始被發現，截至2022年1月24號，呢個群組合計有226人確診同初步確診。
大爆疫期間，政府先後喺葵涌邨逸葵樓、映葵樓、夏葵樓實施五日「圍封檢測」，其餘多棟樓亦需要「強制檢測」。
沙哈諾夫獎

薩哈羅夫獎，全稱薩哈羅夫思想自由獎（法文：Prix Sakharov pour la Liberté de Penser；俄文：Премия «За свободу мысли» имени Андрея Дмитриевича Сахарова），係1988年12月歐洲議會設立嘅一個獎，以1975年諾貝爾和平獎得主，蘇聯物理學家，異見人士沙哈諾夫（薩哈羅夫）命名，表彰奉獻自己嘅力量捍衛人權同思想自由嘅個人同組織。
每年，歐盟外交事務委員會同發展委員會決定入圍名單之後，喺每年10月公佈得獎名單， 12月10號《世界人權宣言》頒佈紀念日頒獎。從2010年開始，得獎者可以獲得50000歐元獎金。
楊尚昆

楊尚昆（粵拼：joeng4 soeng6 kwan1；1907年8月3號—1998年9月14號）係中國共產黨革命元老之一、中華人民共和國前領導人、中國人民解放軍原高級將領。四川省潼南縣雙江鎮（而家係重慶市潼南區雙江鎮）人。喺鄧小平主政時代做過國家主席、中共中央政治局委員、中央軍委副主席兼秘書長等職，係「中共八大元老」之一。佢個細佬楊白冰都做過解放軍高層，係中共黨入面出名嘅兄弟檔。
彭真

未註冊嘅用戶放呢個標籤響篇文嗰陣係唔能夠完成刪文提名嘅，應該要留低詳細嘅刪因響Talk:彭真。如果個提名未完成同埋響討論頁度無留言嘅話，噉呢個標籤就可以拎走。
呢篇文要由頭寫過。請用討論頁商量細節。
杜拜

杜拜（香港同台灣譯做杜拜，中國大陸譯做迪拜；阿拉伯文：دبيّ‎，海灣阿拉伯話：[dəˈbaj]）係阿拉伯聯合酋長國7個酋長國嘅其中一個，近排主要搞旅遊業；杜拜有啲好出名嘅建築物，例如起好嘅帆船酒店（阿拉伯塔）、哈利法塔同起緊嘅人工島棕櫚群島。
杜拜係阿拉伯聯合酋長國人口最多嘅國，面積僅次於阿布扎比酋長國，石油只佔GDP嘅6%。大多數收入來自Jebel Ali Free Zone，首府杜拜市喺阿聯酋最大嘅城，亦喺中東地區嘅金融中心。

史
杜拜由1799年開始有村莊出現嘅紀錄。喺18世紀早期Bani Yas氏族嘅Al Abu Falasa後裔開始搬去杜拜，而佢哋一直喺阿布扎比住到1833年。
1820年1月8號，杜拜嘅酋長同英國簽訂咗基礎和約（海上和約）。
1833年，Bani Yas氏族嘅阿勒馬克圖姆王朝喺「無抵抗」嘅情形下離開咗阿布扎比並搬去杜拜。從此，杜拜呢個新嘅獨立酋長國，同阿布扎比酋長國正式分離。Qawasim族企圖掠奪杜拜，但遇到阻滯。1835年，杜拜同特魯西爾酋長國嘅其餘部份同英國簽署咗海上停戰協定並喺20年後簽訂「永久停戰協議」。杜拜以佢喺1892年所訂嘅秘密協議得到英國保護（免受奧斯曼土耳其人嘅侵略）。好似杜拜嘅4個鄰國，阿布扎比、拉斯海瑪、夏爾迦同歐姆古溫，位於同印度嘅貿易路線令佢成為重要之地。
1892年3月，特魯西爾酋長國（或特魯西而阿曼）成立。
同周圍市鎮唔同，杜拜嘅管理者鼓勵商業貿易，杜拜曾經係一個吸引（以印度人為主）定居喺城市中嘅外國商人嘅重要港口。直到1930年代，佢亦以珍珠出口聞名。
1966年阿拉伯盧比貶值後，杜拜加入新近獨立嘅卡塔爾以建立新嘅貨幣計量——卡塔爾/杜拜里亞爾。喺離杜拜海岸線120公里嘅地方發現咗石油，之後，杜拜獲得石油開採權。
1971年，前保護人英國離開波斯灣之後，杜拜聯合阿布扎比同另外五個酋長國喺1971年12月2號成立阿拉伯聯合酋長國。1973年杜拜同其它酋長國一齊採用單一貨幣「迪拉姆」。

氣候
杜拜屬亞熱帶氣候，杜拜夏季（四到十月）氣溫高達45℃以上，局部沙漠地區有細沙塵暴。冬季（十一月到第二年三月）最低氣溫一般喺11到13℃左右，史上最低氣溫係7℃。杜拜降雨量喺最近幾十年加咗啲，年降雨量491.2 mm（19.34英寸）。杜拜夏季濕度偏高，令到體感唔舒適。

人口
歷史人口年份人口±%18221,200—    1900 10,000+733.3%1930 20,000+100.0%1940 38,000+90.0%1960 40,000+5.3%1968 58,971+47.4%1975 183,000+210.3%1985 370,800+102.6%1995 674,000+81.8%2005 1,204,000+78.6%2014 2,250,000+86.9%2018 3,192,000+41.9%c-人口普查; e-估計值
杜拜嘅人口結構同其他阿聯酋酋長國唔同，因為外籍人士佔杜拜總人口比例相當大，好多外籍人士長期喺杜拜生活，甚至喺杜拜出世，佢哋主要喺南亞同東南亞嚟。

航空
迪拜國際機場（IATA: DXB）係阿聯酋航空同杜拜航空嘅樞紐機場。呢個機場旅客量居世界第7，2014年一共接待咗7,040萬人次，係國際客量最多嘅機場之一。

地鐵
杜拜地鐵行經商業區同住宅區，喺2009年9月啟用，係阿拉伯半島第一個城市開通城市軌道交通系統。
菲律賓特警

菲律賓特警又叫特種武器及戰術部隊（英文：Special Weapons and Tactics，縮寫：SWAT），係隸屬菲律賓國家警察各個警區嘅特種警察部隊。當中2010年因為馬尼拉警區特種武器及戰術部隊喺處理馬尼拉人質事件上手法拙劣，導致喺國際上被廣泛報導同受到關注。
呢個部隊並唔係特別行動部隊（英文：Special Action Force）（Special Action Force，SAF），SAF係菲律賓國家級特種警察部隊，擁有相對精良武器裝備同更加優秀人員質素，成日派去菲律賓南部地區清剿莫洛伊斯蘭解放陣線同阿布沙耶夫等恐怖組織。而SAF亦只會喺發生好嚴重罪案同恐襲威脅時先會出動。

組織
特種武器及戰術部隊參考美國同名特種武器和戰術部隊嘅編制而組織，每個警區編制大約有20至40名人員，下設小隊，每小隊由8名人員所組成，各具專長，包括通訊、處理爆炸品同狙擊等。

爭議
菲律賓特警因為2010年8月23號嘅馬尼拉人質事件而令到更多人認識，當中有香港人甚至叫佢哋做「冇種特警」同「無能菲律賓特種部隊」，因為佢哋覺得菲律賓特警喺呢件事攞人質嘅命仔嚟搞飛，當挾持事件係個遊戲。根據CNN嘅報導，喺馬尼拉人質事件入面，證實有三名香港人畀馬尼拉警方敲爛車窗玻璃嗰時，一名靠窗位置嘅人質被直接敲死。菲律賓特警喺呢件事上面表現差劣，處理手法廣泛咁引起世界各個國家同地區嘅警察同軍事機構關注，成為咗全球反恐演習嘅負面教材，事後部份單位不約而同咁展示咗以挾持旅遊巴為題材嘅人質拯救演習。
歐裔剛果民主共和國人

歐裔剛果人係嚟自剛果民主共和國嘅白人，。

殖民時期
想知多啲：比屬剛果
剛果嘅白人人口同比利時殖民帝國嘅建立有關，同埋喺比利時統治嗰陣同之後產生咗波動。 估計喺剛果自由邦時期，剛果有1,500個歐裔。喺剛果政府接管咗剛果自由邦之後，比屬剛果就承繼咗剛果自由邦。之後呢個數字喺1930年升到17,000人，但係喺1934年跌到11,000人。 喺1947年，剛果嘅白人人口係24,000人，1959年為係115,157人。二戰之後呢 ，剛果嘅白人人口就穩定咁增長，直到1960年，比利時授予剛果共和國獨立。
白人定居者主要係政府官員同傳教士， 同埋唔成比例嘅後生仔。 喺二戰之後，比利時人佔咗剛果白人人口嘅40%到65%。 喺剛果自由邦時期同比屬剛果嘅早期，大多數剛果白人都係斯堪的納維亞人。人口數量在1950年代發生了變化。 1959年淨係得0.9%嘅比利時人住喺剛果。

獨立之後
因為剛果有好多土地面積同人口，到1959年，剛果白人淨係佔咗總人口嘅0.8%左右。到殖民時期完咗，加埋剛果危機爆發之後，剛果嘅白人少咗好多，只係得少部分選擇留低喺扎伊爾，後尾又留喺剛果民主共和國。
到宜家，估計總共淨係得五千個希臘人同五千個比利時人住喺剛果民主共和國。
10月16號

10月16號係公曆年嘅第289日（閏年第290日），離年尾重有76日。
<< - 10月 - >>



大件事
690年：武則天登洛陽皇宮正門（則天門嘅門樓），改「唐」為「周」，做中國史上唯一一位女皇帝。
1384年：10歲嘅Jadwiga Andegaweńska（波蘭文：Jadwiga Andegaweńska）加冕爲波蘭王國（英文：Kingdom of Poland (1025–1385)）王。
1793年：法國大革命，瑪麗王后以叛國罪名喺革命廣場（家下協和廣場）被處決。
1917年：第1屆荷屬東印度人民議會選舉。
1964年：中華人民共和國喺西部羅布泊成功試爆第一粒原子彈，成為繼美國、蘇聯、英國、法國之後，第五個有原子彈嘅國。
1978年：波蘭克拉科夫樞機主教卡羅爾沃伊蒂瓦做天主教教宗，取名若望保祿二世，係四百幾年嚟頭一位非意大利裔教宗。
1984年：南非聖公會大主教杜圖得諾貝爾和平獎，表揚佢喺廢除種族隔離政策嘅努力。
1988年：一艘載滿二百幾名乘客由香港去澳門嘅水翼船「天皇星號」，響抵達澳門港澳碼頭嘅時候失事撞向防波堤，船隻前翼飛脫，85人傷，包括生意人何鴻燊。
1994年：1994年亞洲運動會喺日本廣島市閉幕，獎牌榜頭三位分別係中國、主辦國日本同埋南韓。
2011年：香港嘅維港渡海泳停咗33年之後再搞返。
2018年：港鐵其中四條市區綫（觀塘綫、荃灣綫、港島綫同將軍澳綫）歷史性首次喺同一個朝早先後發生訊號故障，喺返工返學繁忙時間香港陸路交通混亂。
2019年：菲律賓棉蘭老島發生黎克特制6.3級地震（英文：2019 Cotabato earthquakes），7死215傷。
2019年：2019年世界沙灘運動會喺卡塔爾多哈閉幕。西班牙代表團喺獎牌榜以7金、1銀、2銅排第一。
2021年：神舟十三號搭載三名航天員喺酒泉衛星發射中心發射升空，展開爲期半年嘅任務。
2022年：中國共產黨第二十次全國代表大會喺北京人民大會堂開幕，會期到10月22號。
陳杰

陳杰，香港親中派民建聯黨員、香港貨運航空政府及公共事務總監。

政治立場
佢係香港親中派成員，曾經公開支持一帶一路政策。

選舉經歷
佢曾經參選第6屆香港區議會選舉嘅荃灣南選區，但因為親中派逆民意支持修訂逃犯條例，選情大受影響。佢亦同同屬親中派嘅實政圓桌馬庭熙撞區，不過陳杰就得到建制派最終內部支持，佢最後攞到1,860票，但都係輸畀公民黨嘅陸靈中；喺2021年9月，佢當選成為香港特别行政區選舉委員會航運交通界委員。之後佢喺李家超無提政綱嘅情況下，有份提名李家超參與2022年香港行政長官選舉。
喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名鄧飛。
羋月傳

羋月傳（注意「羋」字做姓氏嘅時候讀「美」；粵拼：mei5 jyut6 zyun2）係一套中國電視劇，由孫儷、方中信、劉濤、馬蘇、黃軒、高雲翔主演，2015年年頭開始播，講中國史上第一個太后秦宣太后嘅傳奇。
萊人

萊人係中國一個古老部族，傳說係炎帝神農氏帝厘個仔帝來嘅後人，發明咗種麥嘅部分方法。
根據《尚書》記載，萊夷住喺青州。東漢時期嘅學家馬融認為，住喺海濱的萊夷，叫做嵎夷。萊人建立過東萊國同西萊國，到公元前六世紀就畀齊國吞曬。
到依家，山東半島有好多地方都係用「萊」呢個字嚟改名，例如：萊陽、萊西、萊州、蓬萊、萊蕪、萊山、同萊州灣等等。呢啲基本上都曾經係萊人聚居之處，所以先有今時今日嘅名。
鄧永鑄

鄧永鑄（Vinci Tang，1986年—），人稱濟哥，係香港藝人經理人，做過ViuTV節目導演，自2018年開始做咗香港男子組合ERROR嘅經理人。

簡歷
鄧永鑄早年喺香港影視圈工作，2018年做過香港電視娛樂ViuTV選秀真人騷《Good Night Show 全民造星》其中一位導演，比賽結束後，獲安排做咗《全民造星》副線組合ERROR嘅經理人，間中亦會客串出鏡。

演出
呢個表唔完整，歡迎加料。
新渡輪

新渡輪服務有限公司（英文：Sun Ferry），以前叫新世界第一渡輪（英文：New World First Ferry）係香港一間渡輪公司，1999年11月由新世界發展成立，2000年1月15號接辦原本由油蔴地小輪經營嘅渡輪航線，成為香港最大境內渡輪服務經營者。口號係「服務優質，乘客第一」。
2020年5月4號，新創建集團先將新渡輪六成股權賣畀珠江船務，同年12月4號賣埋淨低嗰四成。自此，新渡輪成為珠江船務全資附屬公司。

前業務
2000年，新世界第一渡輪另立子公司新世界第一渡輪（澳門）有限公司（簡稱新渡輪（澳門）），提供往返香港同埋澳門嘅航線。2011年8月11號，新創建集團宣佈將經營往返九龍尖沙咀中國客運碼頭同埋澳門外港客運碼頭航線嘅新渡輪（澳門）賣畀經營噴射飛航嘅信德中旅船務。
香港公益金

香港公益金（英文：The Community Chest of Hong Kong），係香港一間非牟利同非政府資助嘅慈善機構，1968年11月8號成立。皆因佢嘅行政費用由香港賽馬會全數包底，所有捐款都可以撥晒畀百幾間公益金會員機構，創會會長係唐星海。

史
1960年代初期，香港人口急增，社會問題日益嚴重。為咗舒緩社會壓力，一班社會賢達包括：唐炳源議員、馮秉芬爵士夫人（馮簡笑嫻）、何瑾爵士夫人同埋孫秉樞博士等等，倡議開闢「福利銀庫」，統一籌募經費，畀啲志願機構可以專注發展各項服務，令到整體社會福利水準得到升呢。
《香港公益金條例》响1968年嘅立法局會議中入便獲通過，1968年11月8號，香港公益金正式成立，成為亞洲頭一個呢類型嘅慈善機構。
日本國家男子足球代表隊

日本國家男子足球代表隊係日本楔位文，重未完成，麻煩你幫手補充內容。
釜本邦茂

釜本邦茂（1944年4月15號—）係日本足球員，司職前鋒，曾經喺1964～1977年間爲日本足球代表隊出場77次，入咗76球，重參加過1964年夏季奧林匹克運動會同1968年夏季奧林匹克運動會。
哈勒

哈勒（德文：Halle an der Saale）係德國薩克遜－雁候一座城，人口24萬。
1896年奧林匹克運動會

1896年奧林匹克運動會，係自羅馬帝國響393年廢除古代奧運會之後嘅頭一屆現代奧林匹克運動會，響1896年4月3號到4月15號期間響希臘雅典搞。

背景
1894年6月23號，喺法國教育家顧拜旦男爵嘅倡導之下，國際奧委會喺Paris正式成立，重確定由希臘首都雅典搞第一屆現代奧運會。當時希臘並冇太多嘅搞呢類運動會嘅經驗，重一度遇上財政困難，但係雅典奧組委重係按時做好咗各項準備工作，因此呢次運動會基本上被認為好成功。
即使當時嘅運動員水平同今日冇得比，但喺當時舉辦咁大規模嘅國際性體育運動賽事，就係人類有史以嚟嘅頭一次。呢屆奧運會响彭拿典奈高體育場舉辦，係唯一喺19000年前用緊嘅奧林匹克運動場，當時人頭湧湧。奧運會完咗之後，顧拜旦男爵同埋國際奧委會得到咗希臘國王佐治十一世嘅建議，希望繼續喺雅典搞之後嘅奧運會。但係1900年奧林匹克運動會已經確定响法國巴黎舉行，直到108年後嘅2004年夏季奧林匹克運動會，奧運會先至返嚟希臘。
呢屆奧運會一共有14個國家參賽，包括希臘、澳洲、奧地利、匈牙利、保加利亞、智利、丹麥、法國、德國、英國、意大利、瑞典、瑞士、美國。
Hyper Text Coffee Pot Control Protocol

Hyper Text Coffee Pot Control Protocol（簡稱：HTCPCP）係一種應用層協定，最初由芬恩·哈金（Finn Hockin）喺1998年4月1號嘅愚人節發佈。呢個協定主要用嚟控制咖啡壺嘅運行，並且係一個幽默嘅提議，並唔係真正用喺實際嘅咖啡壺控制。Hyper Text Coffee Pot Control Protocol係一個有趣嘅範例，展示咗技術同幽默嘅結合，並且提醒我哋喺嚴肅嘅技術討論中亦可以加入一啲輕鬆嘅元素。

背景
HTCPCP 被設計成一個基於 HTTP 嘅協定，並且使用咗類似嘅請求同響應模型。呢個協定最初嘅目的係為咗展示互聯網擴展嘅潛力，並且帶有一種幽默感，尤其是喺愚人節呢一日發佈。

協定內容
HTCPCP 定義咗一啲基本嘅請求方法，包括：
BREW：啟動咖啡壺嘅沖泡過程。
GET：查詢咖啡壺嘅狀態。
POST：向咖啡壺發送指令。
PUT：更新咖啡壺嘅設置。
協定仲定義咗一啲狀態碼，例如：
406 Not Acceptable（無法接受）：HTCPCP伺服器因為故暫時煮唔到咖啡。伺服器喺回覆中應當包含一組可以接受嘅咖啡類型列表。
418 I'm a teapot（我係茶壺）：呢個係一個著名嘅狀態碼，用來表示當請求咖啡壺沖泡咖啡時，咖啡壺會拒絕該請求，因為佢係一個茶壺。

影響
雖然 HTCPCP 並冇乜被廣泛採用，但佢展示咗協定設計嘅靈活性同幽默感。呢個協定成為咗互聯網文化嘅一部分，並喺好多場合被提及同引用。
香港2024年度授勳同嘉獎名單

香港2024年度授勳同嘉獎名單2024年7月1號喺《香港特別行政區政府憲報》刊登。今年共502人獲得時任行政長官李家超頒授勳銜同作出嘉獎，頒授典禮擇日喺禮賓府舉行。
霍英東

霍英東，GBM（原名霍官泰，英文：Henry Fok，1923年5月10號—2006年10月28號），係香港企業家、傳統左派政治人（1993年到2006年做過全國政協副主席），香港出世，亦係香港立法會體育、演藝、文化及出版界功能界別議員霍震霆嘅爸爸、霍啟剛嘅爺爺。

屋企
霍英東祖籍廣東番禺，鄉下響練溪村。屋企做艇家生意。佢1923年響香港出世，7歲死老頭同埋兩個阿哥。之後入皇仁書院。無耐香港畀日本打到來，所以無得讀。佢之後接手家族生意。

事業
佢最出名係響1950年韓戰期間，中華人民共和國受聯合國禁運令之下，走私物資入中國大陸。之後，霍英東喺香港投資地產事業，旗下嘅立信置業喺港九各地都有地盤，同時佢更加推出樓花制度、分期付款、印樓書呢啲策略，後來香港個個地產商都效法佢，1965年，霍氏更加牽頭成立香港地產建設商會，兼且做埋第一任會長。
除咗地產生意，霍英東亦都有投資賭場生意。1961年，何鴻燊、霍英東、葉漢同埋葉德利四個組成澳門旅遊娛樂公司去投標澳門嘅賭牌，最後澳娛以小小差價贏咗傅蔭釗嘅泰興公司。據講霍英東最初唔多想掂呢瓣生意，認為呢行賺嘅係陰騭錢，後來佢同何鴻燊講掂數，話要將喺賭業賺返嚟嘅錢投資返落澳門度同做善事，直到2002年，何鴻燊想將澳娛上市，霍氏認為上市嘅舉動違反當年協議，就將全部澳娛股權用嚟成立慈善基金會。

體育運動
佢係一位體育運動發燒友，特別鍾意足球，早年組織有「榮小足球隊」同埋「卓然隊」，重親自落場喺灣仔修頓球場同其他小型球隊比賽。之後重成立東昇足球隊加入香港甲組足球聯賽，亦都曾經長時間擔任香港親中派足球會愉園體育會會長一職。1970年，佢出任香港足球總會會長，成為首位香港足總唐人會長。而佢亦都鍾意羽毛球、網球同埋象棋，贏過兩屆全港網球雙打冠軍，亦係香港象棋總會嘅榮譽會長。
1958年8月19號，中華人民共和國鑑於好多國際體育組織都當中華民國係代表中國嘅合法政府，同國際奧委會斷絕關係，同時北京方面亦極力反對國際上將臺灣當係獨立國家，繼而响其他國際單項體育組織冇晒會員席位。隨住中華人民共和國同埋其他西方國家嘅外交關係恢復正常化，佢喺1970年代游說中國大陸重返國際體育大家庭，其後中華人民共和國取代中華民國，並以中國嘅名義攞到會員席位，並且協助中國大陸重返國際體壇，1974年7月14號，喺佢嘅推動之下，中華人民共和國正式加入亞洲足球協會。
1970年代中期開始，香港球賽已經慢慢呈現衰落嘅跡象，而1986年足總要求嘅「全華班」政策，更加直接令到香港足球沒落，喺未有落實全華班嘅1985年，港甲全季總入場有257,022人次，而1986年就急跌到67,341人次。有班主重索性解散球隊，唔再投資足球界，而當時嘅足總會長霍英東被認為要負起最大責任，更加有人認為呢個政策係為左派球會度身訂造，目的就係要打擊一啲當時依靠外援嘅非左派球會。

政治
官至中華人民共和國全國政協副主席，係首位香港人擠身中國國家領導人級別，叫做「愛國商人」。官方新華通訊社形容霍英東係「中國共產黨的親密朋友」；而香港特別行政區行政長官曾蔭權稱讚霍英東佢係「模範港人」。霍英東嘅後人都好出名，所以身後嘅霍英東就叫做霍老。

命名建築
青衣島上面有霍英東樓，係香港專業教育學院青衣分校嘅宿舍，但係已經喺2013年拆咗。
澳門嘅鏡湖醫院有一幢霍英東專科醫療大樓。
胡智政

胡智政係香港嘅親中派人士。
喺社會工作上，佢成立咗「專才薈」並擔任執行主席，並且有幫一啲學生做生涯規劃。

政治立場
佢係香港親中派人士，主張增加江港澳三地青年交流，又公開場合裡面講過對中國嘅強大組織能力有深刻感受。
佢支持北京未經諮詢或香港人同意，強行訂立嘅《港版國安法》，並且經烏溪沙關愛隊幫手進行推廣。
奧丹斯

奧丹斯（丹麥文：Odense）係丹麥第三大城，人口有18萬。
偽娘

偽娘（日文：男の娘／おとこのこ Otokonoko），又叫偽女、女裝少年、女裝男子，係日本文化入面指嗰啲打扮成女性外觀嘅男性。偽娘係ACG入面好常見嘅一種定型角色，喺呢啲作品入面嘅偽娘除咗用變裝，有時都會天生帶有啲傳統上被視為女性化嘅特徵。
偽娘通常喺生理上同心理認同上都係男性，如果係跨性別女性、變性人、雙性人等等，通常就唔會叫做偽娘。
偽娘社會背景係日本喺第二次世界大戰後女權主義嘅擴張同男性優越主義嘅縮減，加上日本泡沫經濟崩潰後長期嘅經濟衰退同勞動市場急劇放鬆規管，浮現出嚟嘅問題就係「男性嘅生活困難」。想著女裝嚟放鬆嘅現象，被視為21世紀初日本男性問題嘅映射（佐伯順子。《男性差別”社会の癒やし：女装男子の歴史と現在》 (日文)。頁 83。）。

真實世界
偽娘喺日本演藝圈唔係咩稀奇嘢，早喺17世紀嘅歌舞伎表演中，就有由男性演女角嘅「女形」。近代比較出名嘅有1950年代嘅美輪明宏。唔少日本樂團嘅成員都會扮偽娘，尤其係視覺系樂團，例如Versailles -Philharmonic Quintet-嘅前任同現任吉佢手 Jasmine You 同 Hizaki、Malice Mizer嘅吉佢手Mana、同埋和樂器樂團嘅貝斯手亞沙。
男性喺Cosplay時如果扮女性角色，叫做Crossplay，都係一種偽娘。
紐西蘭 偽娘 coser 結佳梨 yukari 扮演 緋彈嘅亞莉亞 中嘅女主角神崎· H·亞莉亞

虛構作品
80年代嘅偽女代表作係江口壽史嘅漫畫《停止！！雲雀》（ストップ!!_ひばりくん!）。大空雲雀就係日本漫畫界最早嘅偽娘，據講係因為江口老師想搞笑當時日本最流行嘅少年少女戀愛。呢套漫畫喺1981年開始連載，2010年發佈最終篇《ストップ!!ひばりくん! コンプリート・エディション》（小學館クリエイティブ），總共發行咗二十七年。
90年代嘅偽娘代表人物係小野敏洋作嘅漫畫《光碼戰士》（バーコードファイター），女主角係有棲川櫻（有棲川桜）。響《光碼戰士》第11話入面證實，有棲川櫻係一個有性別不安症嘅11歲少年：生理上係男性，但心理上係女性。同樣喺第11話入面，男主角虎堂烈（虎堂烈）話有棲川櫻唔係人妖：「佢嘅心理雖然係女人，但佢嘅身體係真真正正嘅男人！」《光碼戰士》喺呢種年齡層嘅漫畫月刊中，將偽娘作為女主角係相當大膽嘅做法；而喺有棲川櫻被證實係偽娘時，小野敏洋喺畫面左下角加咗個細小嘅畫格「描繪」，等讀者睇到嗰一頁時感到驚訝。有人話，佢見過有個男人知道有棲川櫻係男仔嘅時候「震驚過度」，瞓咗係地下。
2005年1月28號發售嘅十八禁漫畫《處女愛上姊姊》（処女はお姉さまに恋してる）主角叫宮小路瑞穗（宫小路瑞穂）。佢同2005年10月21號開播嘅《happiness!》（はぴねす!）配角渡良瀨定（渡良瀬定）被認為係千禧年代嘅偽娘代表人物。
八爪魚

八爪魚係軟體動物門頭足綱章魚目動物嘅總稱。而家有 289 種唔同嘅八爪魚物種。

生理特徵
同烏賊唔同，八爪魚全身無骨，只有八條爪或者「腳」，原本第2對退化咗，腳上面有吸盤。頭大而尖，而且有一個可以狠狠咬住獵物嘅鷹咀。重有漏斗，用嚟推進游水、噴墨、排泄等。
八爪魚有三個簡單嘅心臟，當一個心臟將啲血泵去身體唔同地方嗰陣，另外兩個心會分別將血泵到鰓度。
所謂嘅「墨魚骨」，其實係佢哋退化咗嘅殼，留喺身體裏面。因為含有好豐富嘅鈣質，所以畀人攞嚟做彩鳳（虎皮鸚鵡）嘅飼料。

智能
睇埋：動物認知
八爪魚有高智能，聰明過其他無脊椎動物。至於佢哋有幾聰明啲生物學家仲拗緊 ，逃出迷宮同解決問題嘅實驗表明八爪魚有短同長期記憶。衰在短命，限制八爪魚最終學到幾多。有人懷疑八爪魚嘅行為係自己學返嚟，唔係本能，雖然證明唔到。八爪魚同佢哋老竇老母冇乜兩句，佢哋嘅行為唔係喺父母學返嚟。
八爪魚有個好複雜嘅神經系統，三份一嘅神經細胞集中喺個腦度，其餘嘅三份二都喺啲爪嘅神經線度，形成高度敏感嘅器官。好似模仿八爪魚識得將啲爪擺出個樣，嚟扮第二啲海裏面嘅生物。
喺實驗室，八爪魚俾人經過訓練之後，識得認物件形狀同排次序。亦有報告話八爪魚重識學返啲人做過嘅嘢，好似開樽蓋咁。此外，八爪魚重有「玩」嘅行為：例如八爪魚噴水整郁半浮沈嘅藥丸樽，令個樽喺水度氹氹轉。
有科學家相信，當八爪魚於緊張狀態，會食咗自己嘅手臂，但好少有人研究呢種唔正常嘅「自我摧殘行為」（self-cannibalism/autophagy），有人估計原因可能同八爪魚體內一啲病毒有關，影響到八爪魚嘅神經系統[未記出處或冇根據]。

習性
八爪魚鍾意黑暗環境，主要生活喺深海。比起游水，八爪魚較鍾意爬行。

自衛
某啲品種嘅八爪魚可以隨住身處嘅環境，改變身體嘅顏色，令自己隱身喺珊瑚群，以便捕捉獵物。而大敵當前，八爪魚亦有兩招自衛術：噴墨同甩爪，另外有夜晚出嚟搵食嘅特性，一啲品種（例子：藍圈八爪魚）甚至帶有毒性，如果摸到隨時冇命。

交配繁殖
八爪魚係兩性分體嘅軟體動物。會將卵生後經孵化成為幼體之後，再直接發育。

同人類有乜瓜轕
電影《深海圓疑》裏面亦有提及八爪魚。

畀人食
八爪魚刺身
曬八爪魚乾
唔同地方都有食八爪魚嘅傳統。日本人攞煮熟咗嘅爪切片整刺身、壽司，又或者章魚燒。

估波
住喺德國奧博豪森水族館嘅八爪魚保羅，因多次估中2010年FIFA世界盃賽事而走紅，西班牙馬德里動物園想出價買佢。

做寵物
八爪魚可以攞嚟當寵物咁養。好多水族館都有養八爪魚，包括香港海洋公園在內。八爪魚得三至六個月命，喺放精或排卵之後死。最長命嘅深海八爪魚，都係得三至五年命。